Folketing
2007-04-17

Det ene er: Kunne man have en mulighed for, at det var en tidsmæssig begrænsning? For nogle gange handler det jo f.eks. om at give lov til at bygge et boligbyggeri på en havn, og man ved sådan set godt, at den støjende virksomhed kommer til at lukke inden for en periode på 10 år, og derefter er der jo ikke nogen grund til stadig at køre med forhøjet støjbelastning. Den anden og væsentlige diskussion er, at man ikke bruger det her som en slapper i forhold til støjbekæmpelse, og det er jo en risiko, som nok er til stede i virkeligheden. Vi er indstillet på at medvirke i de her forslag, men har altså nogle diskussioner, som vi gerne vil føre, og det kan måske også føre til ændringsforslag eller andre markeringer, og så kommer FTTMO77.FM Page 5630 Friday, August 24, 2007 9:33 AM jeg tilbage i næste runde til diskussionen om de elementer, der vedrører SF’s beslutningsforslag.